لاہور : لاہور نا انسداد دہشت گردی نا خصوصی عدالت مسکوہی وزیرخارجہ شاہ محمود قریشی نا جناح ہاوس جلہو تون اوار مسہ مقدمہ غاتیٹی عبوری ضمانت ات 21 جولائی اسکان ودکی کرسا بروک آ سماعت آ پولیس آن مقدمہ غاتا جاست وپاستی رپورٹ ءِ بٹنگا۔ انسدا د دہشت گردی عدالت نا جج اعجاز احمدبٹر ضمانت نادرخواست آتیاسماعت کرے۔ جمعہ نادے آ سماعت آ عبوری ضمانت نا معیاد چٹنگ آ شاہ محمود قریشی تینا وکیل تون اوار عدالت اٹ پیش مس۔ اونا وکیل موقف اختیار کرے کہ شاہ محمود قریشی ءِ بے بنداو وڑاٹ مقدمہ غاتے ٹی اوار کننگانے۔ او تینا برخلاف مقدمہ غاتیٹی تینا بے گناہی ءِ پک کننگ کن جاست و پاست اٹ اوار مننگ خواہک۔ اوناضمانت ءِ منظور کننگے عدالت دلیل آتیان پد درخواست ضمانت اٹ 21 جولائی اسکان ودکی کرسا بروک آسماعت آ پولیس آں جاست وپاستی رپورٹ ءِ بٹنگا۔ عدالت شاہ محمود قریشی ءِ جاست وپاست اٹ اوار مننگ نا پارت کرے۔
(اے پی پی)
